Þriðji sigurinn í röð í Domino´s-deildinni og þessi var af dýrari gerðinni , 75 - 78 gegn Íslandsmeisturum KR í DHL-Höllinni þeirra . Frábær frammistaða og menn héldu vel á spilunm í spennandi lokaspretti leiksins og uppskáru verðskuldaðan sigur . Chaz Williams var stigahæstur í kvöld með 19 stig , 4 fráköst og 5 stoðsendingar og næstur honum var Mario Matasovic með 16 stig og 9 fráköst . Með sigrinum sitjum við í 6. sæti deildarinnar en Þór Þorlákshöfn , Haukar og ÍR hafa einnig 8 stig . Næsti leikur í deild er í Njarðtaks-gryfjunni 28. nóvember þegar Haukar koma í heimsókn . Eins og við var að búast þegar Njarðvíkingar voru komnir með álitlega forystu tóku meistararnir áhlaup og jöfnuðu metin og úr varð spennandi lokasprettur . Í stöðunni 64 - 66 með um fjórar mínútur til leiksloka setti Chaz , maður leiksins , niður gríðarlega stóran þrist og jók muninn í 64 - 69 og eftir það var KR ekki hleypt nærri kjötkötlunum og tvö öflug stig í sarpinn . Við viljum nota tækifærið hér og minna á toppslaginn í 1. deild kvenna á sunnudag þegar Njarðvíkurkonur fá Tindastól í heimsókn í Njarðtaks-gryfjuna kl. 16 .